EDITORIAL

¡Xa estamos de novo aquí!

Este é un número moi especial para tódolos integrantes da revista Máis Cousas xa que o dezasete de Maio, celébrase o día das Letras Galegas. Supoño que xa saberedes que os nosos esforzos para esta data foron máis que notables, xa que sen publicidade nin subvencións, tentamos elaborar un proxecto ben novo e complexo senón se dispón dos medios necesarios, que sempre son moi custosos. Ata o de agora sen ningún apoio acadamos, en menos dun ano, que, en galego, na rede se poida consultar sobre historia, literatura, mundo animal, economía... O noso gusto sería que toda esa información non a tiverades que baixar en zip, senón que estivese exposta sempre, pero co espacio do que dispoñemos iso é absolutamente imposible. Aínda así na nosa lingua podemos xa atopar artículos que versan sobre diversas materias e que nos servirán, non só como lectura de entrenemento senón para que os nosos fillos poidan acorrer a elas para elabora-los seus traballos da escola.
Coido que é este o número da revista axeitado para facer xa un primeiro reconto da nosa laboura que aínda que dura, é sempre moi gratificante.
Agradecémovos a todos as vosas constantes colaboracións, as vosas críticas incluso, as vosas visitas e agardamos que estas continuen máis aló do 17 de Maio. Moitos 17 de Maio agárdanos

¡Feliz día das letras galegas!
¡Esperámos que ningún de vos faltedes ó primeiro contacontos virtual da rede en lingua galega!

Un saúdo.

Milagros Oya Martínez