| NOVAS

Actividades do"Instituto Argentino de Cultura Gallega" para festexa-lo Día das Letras Galegas

Teatro Castelao
Moreno 2180, Capital Federal
Entrada Libre

Venres 15 de Mayo 20 hs. - Día das letras Galegas.

"Vigo na literatura medieval": Martín Codax, Meendiño, Xoan de cangas, Trobadores da ría de Vigo
Disertantes: Higinio Martínez, José Martínez Bargiela e Rodolfo Alonso.
Ilustracións musicais a cargo da Banda da Asociación de gaiteiros galegos argentinos.
Dirección: Daniel Pazos.

O PRÓXIMO 1 DE XULLO ESTREARASE A CANTATA "CORPUS EN PUENTEAREAS" DE ROGELIO GROBA

A Orquestra Sinfónica de Galicia e o Coro da Comunidade de Madrid serán os encargados de realiza-lo próximo 1 de xullo no Auditorio "Reveriano Soutullo" de Ponteareas a estrea mundial da Cantata "Corpus en Puenteareas" que foi doado a este municipio polo insigne compositor ponteareán Rogelio Groba Groba.

Coa confirmación desta data e da participación destas dúas agrupacións musicais ,Ponteareas convertirase ese día na capital musical de Galicia, nun acto que unirá indefectiblemte ,e esperamos que para sempre, dúas tradicións entrañablemente sentidas polos veciños de Ponteareas: o Corpus e a música.

Foi o xenio creativo do mestre Groba quen se atreveu a plasmar en notas musicais todo o esplendor desta festa de Corpus.Celebración que polas súas especiais características reúne cada ano na vila do Tea a miles de persoas.

A Orquestra Sinfónica de Galicia é a agrupación musical máis prestixiosa de Galicia e levou a cabo ó longo da súa corta, pero xa ampla, existencia numerosos concertos e xiras por todo o mundo. Pola súa parte, o Coro da Comunidade de Madrid que dirixe outro fillo de Ponteareas, Miguel Groba Groba, é na actualidade unha das agrupacións vocais de máis calidade existente en España; o seu posible paso como coro titular do Teatro Real de Madrid avala esta afirmación.

O Concello de Ponteareas afronta con esta estrea un gran reto xa que non resultou doado reunir nunha mesma data estas dúas agrupacións musicais de tan alta categoría, pero significou tamén un alto reto económico. Para tal fin está previsto contar coa colaboración da Consellería de Cultura, Comunicación Social e Turismo da Xunta de Galicia e da Excma. Deputación Provincial de Pontevedra.

Concello de Ponteareas